लखनऊ. यूपी के डीजीपी जावीद अहमद के खिलाफ एक्टिविस्ट और आईपीएस अमिताभ ठाकुर की पत्नी डॉ. नूतन ठाकुर ने पाॅक्सो एक्ट के तहत कार्रवाई की मांग की है। उन्होंने कहा कि गायत्री प्रजापति मामले में डीजीपी की ओर से की गई लापरवाही और गैर जिम्मेदाराना रवैया बताते हुए उनपर कार्रवाई की मांग की है।
नूतन ठाकुर ने जांच अधिकारी सीओ अमिता सिंह को भेजे पत्र में कहा है कि लैंगिक अपराधों से बालकों का संरक्षण अधिनियम 2012 (पोस्को एक्ट) की धारा 21 में प्रत्येक उस व्यक्ति पर आपराधिक कार्यवाही किए जाने का प्रावधान है, जिसने रिपोर्ट दर्ज करने का अपने विधिक कर्तव्य का पालन नहीं किया है। इस धारा में 06 महीने की सजा हो सकती है। नूतन ने कहा कि पीड़िता बच्ची ने डीजीपी जावीद अहमद को अपना पूरा बयान अंकित कराया। इसके बावजूद उन्होंने कार्रवाई करने की जगह सीएम से अनुमति लेने की बात कही, जो इस धारा में अपराध है। इसलिए उन्होंने इस मामले में डीजीपी पर भी कार्रवाई की मांग की है।
hin_Deva hin_Deva